Document ID: /roh_data/filtered/fineweb-2-filterrobots_roh.jsonl.gz/19919

Per garantir ch'il resultat constat, ha la Confederaziun giugà ina rolla impurtanta. Tranter auter han 16 persunas da la Confederaziun controllà la dumbraziun al lieu. Mintga cedla da votar aveva in ina filigrana ch'èra segira da falsificaziuns.
Conflict da plirs decenis
Il grond conflict da Moutier ha gia cumenzà l'onn 1947. Cusseglier guvernativ Georges Möckli vuleva surpigliar il departament da construcziun. La regenza chantunala da Berna na vuleva però betg el, e be perquai ch'el discurriva franzos e betg tudestg. Ils da Moutier sa sentivan adina dapli sco ina minoritad. Uschia s'han furmadas suenter il cas da Möckli gruppas da protest. Ils protests èn vegnids adina pli extrems. Ed ils onns 1970 eran ils protests uschè gronds che Berna ha stuì reagir cun tancs a Moutier. En la citad ardevan autos e chasas e sin via s'aveva catramà en ils binaris da tram.
Il 2017 han ins lura pudì votar sur da la midada dal chantun. Cun ina differenza da mo 137 vuschs han ils votants vuschà per la midada. La festa era per in mument gronda. Il chantun Berna n'ha però betg accepta il resultat. I haja dà sbagls, tranter auter pervia da persunas cun divers domicils che n'avevan gnanc il dretg da vuschar.